Oliver Kuusik

pisi|Oliver Kuusik esinemas Rahvusooper Estonia 107. hooaja avamisel (2012)
Oliver Kuusik (sündinud 21. juulil 1980 Tallinnas) on eesti ooperilaulja (tenor). 

Ta lõpetas 1998. aastal Tallinna Prantsuse Lütseumi. Seejärel õppis ta Eesti Muusika- ja Teatriakadeemias, tema juhendajad olid dotsent Pille Lill ja professor Virgilijus Noreika. Magistriõpingud ja ooperistuudio lõpetas ta 2006. aastal Londoni mainekas Guildhall School of Music & Drama's, kus tema õpetajaks oli professor Rudolf Piernay.

Aastatel 2008–2017 oli ta Rahvusooperi Estonia solist.

 Rolle 
Oliver Kuusik on esinenud solistina paljudes ooperilavastustes nii Eestis kui ka välismaal. Tema rollide hulka kuuluvad muu hulgas:
 Faust – Charles Gounod' "Faust"
 Rodolfo – Giacomo Puccini "Boheem"
 Nemorino – Gaetano Donizetti "Armujook"
 August – Tõnu Kõrvits "Liblikas"
 Don Ramiro – Gioachino Rossini "Tuhkatriinu"
 Charles – Paul Hindemithi "Pikk jõulueine"
 Nicias – Jules Massenet' "Thaïs" (PromFest)
 Christian – Eino Tambergi "Cyrano de Bergerac"
 Ferrando – Wolfgang Amadeus Mozarti "Così fan tutte"
 Don Ottavio – Wolfgang Amadeus Mozarti "Don Giovanni" (Manchester ja London)
 Tamino – Wolfgang Amadeus Mozarti "Võluflööt"
 Rinuccio – Giacomo Puccini "Gianni Schicchi"
 Sextus – Georg Friedrich Händeli "Julius Caesar"
 Goffredo – Georg Friedrich Händeli "Rinaldo"
 Walther – Richard Wagneri "Tannhäuser"
 Peter Quint ja Proloog – Benjamin Britteni "Kruvipööre" (Tallinna Birgitta festival 2008)
 Alfred – Johann Strauss noorema "Nahkhiir"
 Beppe ja Arlekiin – Ruggero Leoncavallo "Pajatsid"
 Freddy – Frederick Loewe'i "Minu veetlev leedi"
 Paater – Mitch Leigh' "Mees La Manchast"

Londonis on ta laulnud järgmisi rolle:
 Fenton – Giuseppe Verdi "Falstaff"
 Polidoro – Wolfgang Amadeus Mozarti "Teeseldud lihtsameelsus"
 Elutark – Paul Hindemithi "Sinna ja tagasi"
 Torquemada – Maurice Raveli "Hispaania tund"
 Edwin – Gilberti ja Sullivani "Trial by Jury" (rahvusvaheline festival, Suurbritannia)
 Brighella – Jonathan Dove'i "Väike roheline pääsuke" (esietendus Suurbritannias)
 Orpheus – Jacques Offenbach'i "Orpheus põrgus"

Ta on osalenud Arnold Schoenbergi ja Jerry Bocki muusika põhjal valminud Fleishmani ooperi "Rotchildi viiul" salvestamisel koos Liverpooli Kuningliku Sümfooniaorkestriga ning laulnud Enjolras'i rolli muusikalis "Hüljatud" (Schönberg/Boublil) koostöös Cameron Mackintosh Productions'iga.

Hinnatud oratooriumi- ja kammerlauljana on Oliver Kuusik esitanud tenoripartiisid mitmetes suurvormides, sealhulgas:
 Georg Friedrich Händeli "Messias",
 Joseph Haydni "Loomises",
 Wolfgang Amadeus Mozarti Reekviemis,
 Ludwig van Beethoveni 9. sümfoonia jpt.

Ta on andnud kontserte Eestis, Lätis, Soomes, Rootsis, Norras, Taanis, Venemaal, Saksamaal, Prantsusmaal, Kanadas, Ameerika Ühendriikides ja Suurbritannias.

Oliver Kuusik on osalenud ETV muusikasaatesarjas "Kaks takti ette".Tiiu Laks, "Oliver Kuusik fännab biitleid ja laulab Beethovenit", Eesti Päevaleht 20. jaanuar 2007.

 Tunnustus 
 2002 Eesti laulukonkursi Noor laulja 2002 I preemia
 2005 Pille Lille Muusikute Fondi Marje ja Kuldar Singi nimeline esikpreemia Noor muusik.Marje ja Kuldar Sink´i nimeline preemia "Noor Laulja"  PLMF- Preemiad
 2006 Hendrik Krummi nimeline lauljate konkurss – I preemia Selgusid Hendrik Krummi nimelise laulukonkursi võitjad Meie Maa 28.07.2006
 2007 Klaudia Taevi nimeline konkurss – III preemia ja Saksa muusika eripreemia (žüriis Barbara Hendricks, Jevgeni Nesterenko jpt)
 2008 Eesti Kultuurkapitali helikunsti sihtkapitali aastapreemiaHeldur Harry Põlda. Rahvusooper Estonia veebisait. (Birgitta festivalil etendunud Benjamin Britteni ooperi "Kruvipööre" solistid ja dirigent Aile Asszonyi, Heli Veskus, Oliver Kuusik, Liisi Kasenõmm, Heldur Harry Põlda, Hanna-Liisa Kappel ja Lauri Sirp – kõrgete kunstiliste saavutuste eest)
 2010 Kristallkingakese auhindEesti teatri aastaauhindade laureaadid 2009. aasta loomingu eest Eesti Teatri Agentuur
 2011, 2015 SEB publikupreemia laureaatSEB publikupreemia 2011 laureaadid on Helen Lokuta ja Oliver Kuusik, SEB pressiuudis 28. märts 2011SEB publikupreemia 2015 laureaadid on Helen Lokuta ja Oliver Kuusik, SEB pressiuudis 30. märts 2015
2015 Tiit Kuusiku stipendium

Lisaks on Kuusiku kohta olnud kiitvaid arvustusi maailma suurimates ooperiväljaannetes nagu Opera Now, Opera Magazine, The Stage, The London Times jpt.

Isiklikku
Oliver Kuusik on abielus laulja Geraldine Casanovaga. Neil on tütar Lisa Maria ja poeg Marcel.

Kuusik mängib Hiiu kannelt.

Viited

Allikad
Eesti Suursaatkond Kopenhaagenis veebilehelt (vaadatud 12.07.2012)

Välislingid
Oliver Kuusikust Muusikute Fondi PLMF veebilehel
Kõige tähtsam on tunda, et täna on palju parem kui eile. Intervjuu Oliver Kuusikuga Ajakiri Muusika 12/2013
Ooperitäht Oliver Kuusik: isaks saamise tunne on vägev! Õhtuleht 07.09.2013
Oliver Kuusik, Tenor singt Don Ramiro
"Goodbye To Yesterday" sai ooperisolistide abil sootuks uue kõla ja video 

Kategooria:Eesti ooperilauljad
Kategooria:Tallinna Prantsuse Lütseumi vilistlased
Kategooria:Sündinud 1980